Kataba
Kataba on jaapani saag. See on levinuim jaapani üldotstarbeline tisleri käsisaag. Lai saeleht aitab sirget lõikejoont hoida. Valmistatakse nii puidu piki- kui ka ristisaagimise saage. Kataba alaliik kugihiki (hugihiki) on lääne tüüblisae analoog. Saeleht painutatakse vastu pinda ning saetakse väljaulatuvad tüübliotsad maha. Sarnaselt teiste jaapani saagidega saetakse ka kataba'ga tõmmetega enda suunas.